Ettől válik az épület hitelesen, jogszerűen nyilvántartottá. Innen fogja látni mindenki, akinek fontos lehet: az adóhatóság, az építésügy ellenőrzéskor, vagy a bank amikor az ingatlanra akarunk hitelt felvenni. Egy telket rendezetlen épületekkel nehéz eladni, vagy ha cég az építtetője akkor az épület adóügyeit addig nem tudja intézni. Ezért a leggyakoribb, hogy az épület hiánya eladáskor tűnik fel, mert amíg az nincs felrajzoltatva a vevő nem kap rá hitelt, CSOK-ot, egyéb támogatást. E mellett a különböző hatóságok bírságot is kiszabhatnak, ha a telken meglévő, de a földhivatalban fel nem tüntetett épületet vesznek észre. Mivel minden telekről jó minőségű műholdképek és légifelvételek állnak rendelkezésre, ez igen könnyen meg is történhet.